laion/Wikipedia-Exotic huggingface dataset:
ונטוורת'

ונטוורת' (באנגלית: Wentworth) היא סדרת טלוויזיה אוסטרלית מסוגת דרמה. שידור הסדרה החל בערוץ Soho האוסטרלי ב-1 במאי 2013. הסדרה היא חידוש של הסדרה "סוהר" (Prisoner) ששודרה בין 1979 ל-1986 בערוץ 10 האוסטרלי ("Network Ten") שזכתה למעמד אייקוני באוסטרליה. הרעיון לחידוש הועלה בידי רג ווטסון ופותח על ידי לארה ראדולוביץ' ודייוויד האנמן. זמן ההתרחשות בסדרה הוא הזמן העכשווי ובתחילתה מתמקדים בימיה הראשונים של האסירה בי סמית' (Bea Smith) בכלא ולאחר מכן להתקדמותה לראש היררכיית השליטה בבית הכלא. החל מהעונה החמישית הסדרה מוסבת לפורמט אנסמבל. הסדרה צולמה בפרוורי מלבורן שבאוסטרליה, כך שלאחר העונה השלישית הצילומים עברו למיקום שונה באותה העיר. הסדרה קיבלה תגובות חיוביות מהמבקרים, והפרק הראשון הפך לפרימיירה מסוגת דרמה הנצפית ביותר באוסטרליה של חברת שידור זו. הסדרה נמכרה למעל 85 מדינות, וכמו כן נמכרה גם לנטפליקס (לשידור בחלק מהמדינות). החלק הראשון של העונה השמינית שודר ב-28 ביולי 2020 והחלק השני ב-26 באוקטובר 2021. עונה זו הייתה האחרונה בסדרה. הסדרה הועלתה לראשונה בישראל ב-16 בספטמבר 2015 ל-VOD של הוט. ונטוורת' מתרחשת בזמן מודרני באוסטרליה. היא עוקבת אחר חייה של בי סמית' (דניאל קורמאק) שנכנסה לכלא לראשונה אחרי שהואשמה בניסיון לרצח העלה. בי מופרדת מבתה ונשלחת למעצר בוונטוורת', שם עוברת טלטלה בהמתנה למשפט. בי מתחילה בתחתית היררכיית הכלא, ונאלצת ללמוד איך לשרוד בו. בי סמית' – דניאל קורמאק (עונה 1–4) פרנצ'סקה דויל (מכונה "פרנקי") – ניקול דה סילבה (דמות ראשית בעונות 1–6, דמות אורח בעונה 7) ג'קלין הולט (מכונה "ג'קס) – קריס מקוואדה (עונה 1) אליזבת' בירדסוורת' (מכונה ליז) – סליה אירלנד (עונה 1–7) סוזן ג'נקינס (מכונה "בומר") – קטרינה מילוסוויק (דמות משנה בעונה 1, דמות ראשית בעונות 2–8) דורין אנדרסון (מכונה "דור") – שרינה קלנטון (עונה 1–5) מקסין קונווי – סוקרטיס אוטו (דמות משנה בעונות 2–3, דמות ראשית בעונות 4–5) קארן פרוקטור (מכונה "קז") – תמי מקינטוש (דמות אורח בעונה 3, דמות ראשית בעונות 4–7) סוניה סטיבנס – סיגריד ת'ורנטון (דמות אורח בעונה 4, דמות ראשית בעונות 5–6) אלי נובאק – קייט ג'נקינסון (עונה 4–8) ריטה קונורס – לאה פרסל (עונה 6–8) מארי וינטר – סוזי פורטר (עונה 6–8) רובי מיטשל – ראריווי היק (עונה 6–8) לו קלי – קייט בוקס (עונה 8) רב קין – זואי טרקס (עונה 8) ג'ודי בראיינט – ויוויאן אווסוגה (עונה 8) ורה בנט – קייט אטקינסון (עונה 1–8) ויל ג'קסון – רובי ג'. מגסיבה (עונה 1–8) מת'יו פלטצ'ר (מכונה פלטץ') – ארון ג'פרי (עונה 1–3) ג'ייק סטיוארט – ברנרד קארי (עונה 4–8) ג'ואן פרוגוסון – פמלה רייב (דמות ראשית בעונות 2–5 ובעונה 8, דמות אורח בעונות 6–7) מג ג'קסון – קתרין מק'למנטס (עונה 1) אריקה דווידסון – ליאנה וולסמן (עונה 1) אן ריינולדס – ג'יין הול (עונה 8) מדיה וקבצים בנושא ונטוורת' בוויקישיתוף ונטוורת', ברשת החברתית פייסבוק ונטוורת', ברשת החברתית אקס (טוויטר) ונטוורת', ברשת החברתית אינסטגרם ונטוורת', סרטונים בערוץ היוטיוב "ונטוורת'", במסד הנתונים הקולנועיים IMDb (באנגלית) "ונטוורת'", במסד הנתונים הקולנועיים KinoPoisk (ברוסית)
סיפור אהבה (סדרת טלוויזיה)

סיפור אהבה (באנגלית: Love Life) היא סדרת טלוויזיה אנתולוגית קומית רומנטית שנוצרה על ידי סם בויד שעלתה לשידור בשירות הסטרימינג HBO Max ב-27 במאי 2020. ביוני 2020 חודשה הסדרה לעונה שנייה שעלתה בבכורה ב-28 באוקטובר 2021. בישראל משודרת הסדרה בערוץ yes DRAMA וזמינה בספריית ה-VOD של חברת yes. סדרת אנתולוגיה העוקבת אחר אדם אחר בכל עונה ממערכת היחסים הראשונה שלו ועד הרומן האחרון שלו. אנה קנדריק בתפקיד דרבי קרטר זואי צ'או בתפקיד שרה יאנג, השותפה והחברה הכי טובה של דרבי סאשה קומפר בתפקיד מלורי מור, שותפה וחברה נוספת של דרבי פיטר ואק בתפקיד ג'ים, בן הזוג של שרה ואחר כך האקס שלה ויליאם ג'קסון הרפר (עונה 2) את הסדרה מקריינת לזלי מנוויל. ג'ין הא בתפקיד אוגי ג'ונג הופ דייוויס בתפקיד קלאודיה הופמן, אמה של דרבי סקוט מק'ניירי בתפקיד בראדלי פילד מורין סבסטיאן בתפקיד קייט פילד נדיה קווין בתפקיד לולה גאס הלפר בתפקיד דני שני-טלפונים ניק תון בתפקיד מגנוס לונד ג'יימס לגרוס בתפקיד לארי קרטר ג'קסון דמוט היל בתפקיד האנטר קרטר סיבאן פאלון הוגאן בתפקיד הפסיכולוגית של דרבי קורטני גרוסבק בתפקיד דרבי קרטר (נערה) ג'ון גלאגר ג'וניור בתפקיד לוק דוכארם גריפין גלוק בתפקיד לוק דוכארם (נער) קינגסלי בן אדיר בתור גרנט אתר האינטרנט הרשמי של סיפור אהבה (באנגלית) סיפור אהבה, ברשת החברתית אינסטגרם "סיפור אהבה", במסד הנתונים הקולנועיים IMDb (באנגלית) "סיפור אהבה", באתר Rotten Tomatoes (באנגלית) "סיפור אהבה", באתר Metacritic (באנגלית) "סיפור אהבה", באתר HBO Max (באנגלית) "סיפור אהבה", במסד הנתונים הקולנועיים KinoPoisk (ברוסית) William Jackson Harper to Lead 'Love Life' Season 2 at HBO Max, Hollywood Reporter, ‏5 בנובמבר 2020
RAR

RAR הוא פורמט פופולרי לדחיסת נתונים וארכוב. הפורמט קרוי על שם קיצור שם מפתחו RAR: Roshal ARchive. סיומת הקבצים הנוצרים לאחר הדחיסה היא RAR. את הפורמט ניתן לחלץ על ידי התוכנה WinRAR שהיא ממציאתו הראשית, ישנן תוכנות חופשיות כגון UnRarX למערכת ההפעלה MacOS על המקינטוש ו-‎7-Zip לחלונות התומכות גם הן בפורמט. כמו כן, הפורמט תומך בהצפנה של התוכן הנדחס (ואף ניתן להצפין את שמות הקבצים הנדחסים). בנוסף להצפנה, פורמט RAR תומך גם בפיצול קבצים. הגודל המינימלי של קובץ RAR הוא 20 בתים. הגודל המרבי של קובץ RAR הוא 9,223,372,036,854,775,807 בתים. בגרסה 5.0 של אלגוריתם הדחיסה ישנה תמיכה בריבוי ליבות בעת חילוץ קובצי RAR, לצד שיפורים רבים נוספים. מספר תוכנות יכולות לחלץ קובצי RAR, הפופולרית שבהן היא WinRAR. הפורמט מופץ בקוד פתוח למרות שהוא אינו תחת רישיון תוכנה חופשי. לכן תוכנות אלו יכולות לחלץ קובצי RAR, אך לא ליצור אותם. דחיסת נתונים אתר האינטרנט הרשמי של RAR (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
פיטר ואק

פיטר ס' בראון (באנגלית: Peter S. Brown; נולד ב-19 בספטמבר 1986), הידוע יותר בשם הבמה פיטר ואק, הוא שחקן קולנוע, טלוויזיה, סופר, במאי ומפיק אמריקאי. ואק נולד בווסט וילג', ניו יורק, לג'יין (לבית ספיבק) ולרונלד בראון, מפיק ותסריטאי. יש לו אחות צעירה בשם בטסי שהיא שחקנית וסופרת. הוא גדל בעיר ניו יורק. ואק הוא יהודי. הוא למד בבית ספר ריברדייל וסיים את בית ספר מקצועי לילדים. ואק סיים תואר ראשון באוניברסיטת דרום קליפורניה, שם למד תיאטרון. ואק ערך את הופעת הבכורה שלו בסרט הקצר "יומני היקר" בשנת 1996. הסרט זכה בפרס אוסקר לסרט הקצר הטוב ביותר. בשנת 2004 ואק התארח בפרקים בודדים של "תקווה ואמונה" ובסדרה "משמרת שלישית" ,בשנת 2005 שיחק בפתפקידי אורח ב"חוק וסדר: מדור מיוחד". בשנת 2009 שיחק בפרק אחד של הלוחשת לרוחות ובסדרה "פשע מן העבר" שיחק בפרק אחד בשנת 2010. משנת 2011 ועד ביטולו בשנה שלאחר מכן, הוא גילם את ג'ייסון סטריידר בסדרת הטלוויזיה קצרת הימים "I Just Want My Pants Back" ששודרה בערוץ MTV. הוא שיחק בתפקיד אלכס מריוות'ר בסדרת הדרמה הקומית של פריים וידאו "מוצרט בג'ונגל" בין השנים 2014 - 2015, לצד לולה קירקה, מלקולם מקדואל וברנדט פיטרס. ואק הוא הקול מאחורי האנטגוניסט גארי סמית' במשחק הווידאו "Bully". פיטר ואק, ברשת החברתית אקס (טוויטר) פיטר ואק, ברשת החברתית אינסטגרם פיטר ואק, במסד הנתונים הקולנועיים IMDb (באנגלית) פיטר ואק, באתר AllMovie (באנגלית) פיטר ואק, באתר Rotten Tomatoes (באנגלית) פיטר ואק, באתר Metacritic (באנגלית) פיטר ואק, במסד הנתונים הקולנועיים KinoPoisk (ברוסית) "FamilySearch.org". FamilySearch.org. נבדק ב-2017-11-17. Emma Brown (2014-12-24). "Peter Vack, in Focus". Interview Magazine. נבדק ב-2017-11-17. "Peter Vack, in Focus". Interview Magazine. בדצמבר 2014. {{cite web}}: (עזרה) "You Must Know: Peter Vack". Entertainment Tonight (Yahoo!). 5 באפריל 2012. נבדק ב-22 בינואר 2013. {{cite news}}: (עזרה) "Peter Vack Has One Simple Request". Interview Magazine. 2 בפברואר 2012. {{cite web}}: (עזרה) "'Dear Diary': How It Got an Oscar Nod". Los Angeles Times. 22 במרץ 1997. {{cite web}}: (עזרה)
טום בייטמן

תומאס ג'ונתן בייטמן (באנגלית: Thomas Jonathan Bateman; נולד ב-15 במרץ 1989) הוא שחקן קולנוע וטלוויזיה אנגלי. הוא ידוע בעיקר בזכות תפקידיו בסדרת הטלוויזיה "הסודות של דה וינצ'י" כג'וליאנו דה מדיצ'י, במיני-סדרה "יריד ההבלים" כרודון קרולי, ובסרט הקולנוע "רצח באוריינט אקספרס" בבימויו של קנת בראנה. בייטמן נולד באוקספורד, אוקספורדשייר, למשפחה ממעמד הפועלים. יש לו שנים 12 אחים, כולל אח תאום, בשם מרלין. בייטמן למד דרמה האקדמיה למוזיקה ולאמנויות הדרמה של לונדון. (LAMDA), שם הופיע בהפקה של המחזה מאת ויליאם שייקספיר "מהומה רבה על לא דבר" לצד קתרין טייט ודייוויד טננט. בהמשך הצטרף ללהקת התיאטרון של קנת בראנה בתיאטרון גאריק, שם שיחק לצד ג'ודי דנץ' במחזה "אגדת חורף". בייטמן כיכב בסדרת הטלוויזיה "המנהרה" של רשת Sky TV משנת 2013. הוא הופיע בתפקיד ג'וליאנו דה מדיצ'י בסדרת הטלוויזיה של הסודות של דה וינצ'י בין השנים 2013–2015. הוא גילם את ויליאם שייקספיר בהפקה המקורית בלונדון של "שייקספיר מאוהב" בשנת 2014. בשנת 2015 שיחק כדמות הכותרת בסדרת הטלוויזיה הבריטית "מר ג'קיל ומר הייד" בת 10 פרקים. בשנת 2017 ערך את הופעת הבכורה שלו בהוליווד, בסרט הקומדיה "באמאשל'ך" ובסרט הקולנוע "רצח באוריינט אקספרס". בשנת 2018 הוא כיכב בסדרת הטלוויזיה "יריד ההבלים". הוא גם כיכב כנבל הראשי בסרט "מרדף קר" מ־2019, סרט בו כיכב ליאם ניסן. באוגוסט 2018 פורסם כי הוא ישחק את התפקיד הראשי בסרט התקופתי "בית בקהאם" בהפקת ערוץ ITV, ששודר בשנת 2019. באוגוסט 2019 פורסם כי בייטמן לוהק לתפקיד דייוויד במיני סדרת המתח הפסיכולוגית של נטפליקס, "Behind Her Eyes". בשנת 2022 שיחק בסרט הקולנוע של קנת בראנה, מוות על הנילוס. מאז 2017, בייטמן מנהל מערכת יחסים עם השחקנית דייזי רידלי, אותה הכיר על סט הצילומים של "רצח באוריינט אקספרס". מדיה וקבצים בנושא טום בייטמן בוויקישיתוף טום בייטמן, במסד הנתונים הקולנועיים IMDb (באנגלית) טום בייטמן, באתר AllMovie (באנגלית) טום בייטמן, באתר Rotten Tomatoes (באנגלית) טום בייטמן, באתר Metacritic (באנגלית) "findmypast.co.uk". search.findmypast.co.uk. "Tom Bateman on playing both Jekyll and Hyde: 'Hopefully we can get the Doctor Who audience'". Guardian (UK). 25 אוק' 2015. {{cite news}}: (עזרה) Halls, Eleanor (27 בפברואר 2019). "Tom Bateman interview: 'Would I like to play Bond? Course I would!'". British GQ. נבדק ב-3 באוגוסט 2020. {{cite web}}: (עזרה) Christie, Janet (28 באוגוסט 2018). "Interview: Tom Bateman". The Scotsman. נבדק ב-3 באוגוסט 2020. {{cite news}}: (עזרה) "Mr Jekyll Will See You Now: Jekyll & Hyde's Tom Bateman On Smashing Tables And Working With Judi Dench". Marie Claire. 20 בנובמבר 2015. נבדק ב-3 באוגוסט 2020. {{cite web}}: (עזרה) Ford, Rebecca (15 במרץ 2017). "Liam Neeson Revenge Thriller 'Hard Powder' Adds Tom Bateman (Exclusive)". The Hollywood Reporter (באנגלית). נבדק ב-22 במאי 2017. {{cite news}}: (עזרה) Ling, Thomas (20 באוגוסט 2018). "ITV announces star-studded period drama Beecham House". Radio Times (באנגלית). נבדק ב-1 בספטמבר 2018. {{cite news}}: (עזרה) "Clarke, Stewart (8 באוגוסט 2019). "Netflix's 'Behind Her Eyes,' From 'The Crown' Producers, Sets Cast". Variety. נבדק ב-8 באוגוסט 2019. {{cite web}}: (עזרה) Iqbal, Nosheen (7 בדצמבר 2019). "Daisy Ridley: 'JJ Abrams warned me that Star Wars is a religion'". The Guardian. נבדק ב-3 באוגוסט 2020. {{cite news}}: (עזרה)
פרנץ דיאק (כדורגלן)

פרנץ דיאק (בהונגרית: Deák Ferenc;‏ 16 בינואר 1922 – 18 באפריל 1998) היה כדורגלן הונגרי, ששיחק בעמדת החלוץ. לפי הפדרציה הבינלאומית להיסטוריה וסטטיסטיקה של הכדורגל (IFFHS), דיאק כבש מעל 576 שערים רשמיים במהלך הקריירה – נתון המציב אותו ככובש ה-8 הפורה ביותר בתולדות הכדורגל העולמי. דיאק נולד ב-16 בינואר 1922 בבודפשט שבהונגריה. עם תחילת הקריירה ב-AC צנטלורינסי התחיל לכבוש בצרורות, ובעונת 1945/46 הגיע לשיא שערים לעונה בליגה באירופה, 66 שערים ב-34 הופעות בלבד. דיאק היה למלך השערים פעם נוספת עונה אחר כך עם 48 שערים ולאחר מכן עבר לפרנצווארוש. במדים הלבנים-ירוקים הוא כבש בשנתו הראשונה 41 שערים ונבחר בפעם השלישית והאחרונה למלך השערים בליגה עם 59 שערים בעונת 1948/49, עונה בה היה שותף לזכייתה באליפות. בשנת 1950 עבר דיאק לאויפשט למשך הארבע שנים הבאות. בסך הכל ערך 238 משחקי ליגה וכבש בהם 305 שערים. החל משנת 1955 עבר לשחק בליגה השנייה בקבוצות כמו ספרטקוס ואגיטרטס בודפשט ולבסוף ב-1958 עם BFC שיופוק. עם מירב השערים שכבש דיאק במהלך הקריירה הוא למעשה הכובש ההונגרי השני בטיבו בהיסטוריה אחרי פרנץ פושקש. במדי נבחרת הונגריה עשה את הופעת הבכורה ב-6 באוקטובר 1946 נגד אוסטריה בבודפשט, משחק בו הצטיין עם צמד שערים מנצח. יחד עם גיולה ז'נגלר ופרנץ פושקש ששיחקו לצידו היה שותף לזכייתה בגביע מרכז אירופה של בין השנים 1948–1953. דיאק סיים את דרכו בנבחרת עם שער ב-20 בנובמבר 1949 בניצחון 0–5 על שוודיה. פרנצווארוש אליפות הונגריה: 1948/49 אישיים מלך השערים בליגה ההונגרית (3): 1945/46 (שיא), 1946/47, 1948/49 כדורגלן השנה בהונגריה: 1946 מדיה וקבצים בנושא פרנץ דיאק בוויקישיתוף פרנץ דיאק, באתר Transfermarkt פרנץ דיאק, באתר WorldFootball.net פרנץ דיאק, באתר National Football Teams פרנץ דיאק, באתר FootballDatabase.eu פרנץ דיאק, באתר "Find a Grave" (באנגלית)
פרסי הטלוויזיה של איגוד אמנויות הקולנוע והטלוויזיה 1962

פרסי הטלוויזיה של איגוד אמנויות הקולנוע והטלוויזיה לשנת 1962 היה טקס הענקת פרסי הטלוויזיה ראשי בממלכה המאוחדת. בהמשך נקראו בשם פרסי האקדמיה הבריטית לטלוויזיה. שחקן רופרט דייוויד שחקנית רות דאנינג אקטואליה ביל אלנבי מעצב וויטק פרס דזמונד דייוויס על תרומה לטלוויזיה מייקל בארי הפקת דרמה אנדרו אוסבורן Factual טים יואט בידור קל (אמן) אריק סקייס בידור קל ג'ורג' אינס פרס מיוחד דייוויד אטנבורו פרסי איגוד הטלוויזיה לשנת 1962 "Television Actor in 1962". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Actress in 1962". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Current Events in 1962". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Designer in 1962". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Desmond Davis Award in 1962". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Drama Production in 1962". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Factual in 1962". bafta.org. BAFTA. נבדק ב-15 בספטמבר 2016. {{cite web}}: (עזרה) "Television Light Entertainment in 1962". bafta.org. BAFTA. נבדק ב-15 בספטמבר 2016. {{cite web}}: (עזרה)
תיכון ויליאם תומאס סמפסון

תיכון ויליאם תומאס סמפסון (באנגלית: W. T. Sampson High School, בראשי תיבות: W.T.S.) הוא התיכון האמריקאי היחיד שנמצא במדינה קומוניסטית או סוציאליסטית, בית הספר נמצא בבסיס האמריקאי שנמצא במפרץ גואנטנמו שבקובה. הוא מופעל על ידי מחלקת החינוך של משרד ההגנה האמריקאי. בית ספר הוא אחד מבתי הספר היקרים ביותר בעולם, עם בניין בעלות של כ-65 מיליון דולר והוא כולל מעבדות מחשבים ומדעים, חדרי אמנות ומוזיקה, מגרש ספורט, קפיטריה וחדר כושר. בית הספר הוסמך על ידי האגודה המרכזית לבתי ספר ומכללות צפון מרכזית (NCA) וקיבל את אישור ההפעלה של האגודה ב-1931. הקמפוס השני של בית הספר סמפסון W.T נחנך בטקס רשמי שנערך ב-25 באוקטובר 1956. משכנו הנוכחי של בית הספר הוא קמפוס מודרני, שנחנך ב-1986. כיום לומדים בבית הספר כ-167 תלמידים, מרביתם הם ילדי משפחות של חיילים אשר מוצבים בבסיס הצי האמריקאי שבמפרץ גואנטנמו. בית הספר עבר שיפוץ נרחב, ולאחר השיפוץ בית הספר מכיל מעבדת מחשבים עם גישה לאינטרנט בכל הכיתות. אחד מהמבחנים שעורך בית הספר באופן קבוע הוא מבחן ה-SAT. שיעור התלמידים בבית ספר שנגשו להיבחן למבחן זה עמד בשנת 2009 על כ-67% מתלמידי בית הספר – לשם השוואה שיעור התלמידים הנגשים לבמחן בכל ארצות הברית עמד באותה שנה על כ-46% מכלל התלמידים. "W.T. Sampson School". CNIC, Naval Station Guantanamo Bay, U.S. Department of Defense. אורכב מ-המקור ב-2010-05-31. נבדק ב-2010-07-09. "U.S. allocates a whopping $65 million for new Guantánamo school". Miami Herald. נבדק ב-2016-03-22. "The History of Guantanamo Bay 1494-1964". CNIC, Naval Station Guantanamo Bay, U.S. Department of Defense. נבדק ב-2010-07-13.
טוני אלן

האם התכוונתם ל... טוני אלן (כדורסלן) טוני אלן (מתופף)
פרסי הטלוויזיה של איגוד אמנויות הקולנוע והטלוויזיה 1963

פרסי הטלוויזיה של איגוד אמנויות הקולנוע והטלוויזיה לשנת 1963 היה טקס הענקת פרסי הטלוויזיה ראשי בממלכה המאוחדת. בהמשך נקראו בשם פרסי האקדמיה הבריטית לטלוויזיה. שחקן הארי ה. קורבט שחקנית ברנדה ברוס דרמה דייוויד רוז, צ'ארלס ג'ארוט Factual ריצ'רד קוסטון Additional ג'פרי קוקס בידור קל (הפקה) דאנקן ווד בידור קל (אמן) מייקל בנטין פרס דזמונד דייוויס על תרומה לטלוויזיה ססיל מקגיוורן פרסי איגוד הטלוויזיה לשנת 1963
יהושע גולדברג

יהושע ל. גולדברג (באנגלית: Joshua L. Goldberg;‏ 6 בינואר 1896 – 24 בדצמבר 1994) היה רב, קפטן בצי ארצות הברית, ומעוטר אות לגיון ההצטיינות. מראשוני כדורגלני ארץ ישראל. גולדברג נולד ב-1896 בבוברויסק שבבלארוס, באימפריה הרוסית. בצעירותו למד בגימנסיה הרצליה וב-1912 כשקמה קבוצת הכדורגל בבית הספר, הצטרף כשחקן הקבוצה. ב-1913 עזב את הקבוצה והצטרף למכבי תל אביב ואף היה קפטן הקבוצה. ב-1914 במהלך לימודי התואר באוניברסיטת אודסה, גויס לצבא האימפריה הרוסית ושירת שם כשנתיים, עד שברח לארצות הברית. ב-1917 התגייס לצבא ארצות הברית ושירת שם עד 1920. במהלך שירותו השתתף כלוחם במלחמת העולם הראשונה וקיבל 5 מדליות עיטור על השתתפותו בקרבות. אחרי שהשתחרר למד עד 1926 כאשר הוסמך לרב. ב-8 בינואר 1942 התגייס גולדברג לצי ארצות הברית כקצין, וכיהן כרב הראשון בצי האמריקאי במהלך מלחמת העולם השנייה ואחריה, וב-1 ביולי 1952 עלה לדרגת קפטן. ב-1 בינואר 1960 פרש משירותו בצי. ב-1956 הוענק לגולדברג אות ארבעת קציני הדת, ואות "שיתוף הפעולה הבינלאומי" מממשלת צרפת והוענק לו תואר קצין של כבוד בצבא צרפת. ב-1958 העניק לו עומר בראדלי את אות לגיון ההצטיינות עם הערות לציון של מזכיר הצי של ארצות הברית צ'ארלס תומאס. ב-24 בדצמבר 1994 הלך לעולמו בוסט פאלם ביץ' שבפלורידה, ארצות הברית, וב-6 בינואר 1995 נקבר בבית הקברות הלאומי ארלינגטון. ב-10 בפברואר 1995 נקראה על שמו קפלת זיכרון במוזיאון הלאומי של ההיסטוריה הצבאית של יהודי אמריקה בוושינגטון די. סי., בירת ארצות הברית. מדיה וקבצים בנושא יהושע גולדברג בוויקישיתוף היסטוריית הקריירה הצבאית של קפטן יהושע לואיס גולדברג בצי ארצות הברית, באתר אוניברסיטת וילמינגטון (קרוליינה הצפונית) (באנגלית) אשר גולדברג, קבוצת הכדורגל הנערצת של הגימנסיה העברית הרצליה, באתר ההתאחדות לכדורגל בישראל, ‏20 בדצמבר 2010 יוצאי מלחמה יהודים שלא נשכחו בארלינגטון, באתר jweekly, ‏16 בינואר 1998 (באנגלית) קפלת הזיכרון קפטן יהושע ל. גולדברג, באתר המוזיאון הלאומי של ההיסטוריה הצבאית של יהודי אמריקה (באנגלית)
ישראל לוויטס

ישראל לוויטס (28 בדצמבר 1948 - 17 באוקטובר 1977, בספרדית: Israel Lewites Rodriguez) היה מהפכן בן ניקרגואה. לוויטס נולד ב-1948 בעיר חינוטפה שבדרום ניקרגואה לאב יהודי יליד פולין ולאם קתולית ילידת המקום. התחנך בבית ספר קתולי. הצטרף לשורות הסנדיניסטים בזמן לימודיו במקסיקו ולאחר שובו ב-1974 החל ליטול חלק בפעילות צבאית מחתרתית נגד שלטון הדיקטטורה של סומוסה. נהרג ב-1977 בהתקפה של החזית הסנדיניסטית על הקסרקטין במסאיה. על שמו נקראו שוק מרכזי ואחת משתי תחנות האוטובוסים המרכזיות במנגואה, בירת ניקרגואה. אחיו, הרטי לוויטס, היה ממנהיגי הסנדיניסטים במחתרת ובזירה הפוליטית עד פרישתו מהמפלגה ב-2005. אתר על לוויטס (בספרדית)
תסמונת גילברט

תסמונת גילברט (לעיתים ז'ילבר; מאנגלית: Gilbert's syndrome) היא הפרעה תורשתית המתבטאת ברמה גבוהה מהרגיל של בילירובין בדם (היפרבילירובינמיה), שעשויה לגרום להופעת תסמינים של צהבת קלה אשר אינה דורשת טיפול. ההפרעה נגרמת עקב ליקוי באנזים גלוקורונילטרנספרז אשר נמצא בכבד ותפקידו לצמד בילירובין ומולקולות ליפופיליות אחרות למולקולת סוכר, מה שמעלה את מסיסותן ומאפשר את פינוין באמצעות הכבד דרך מיץ המרה אל הצואה. כתוצאה מפעילותו הירודה של האנזים, הבילירובין אינו מתפנה מספיק מהר מהגוף ורמתו בדם עולה כך שלעיתים יש צהבת קלה, פרט לכך לא נמצאו תסמינים נוספים. אפקט קרדיו-וסקולרי - מספר מחקרים מצאו ירידה משמעותית בסיכון למחלת לב כלילית ולטרשת עורקים באנשים עם תסמונת גילברט. תוצאות אילו אוששו גם במטה-מחקרים. התסמונת תוארה לראשונה בשנת 1901 על ידי גסטרואנטרולוג צרפתי בשם אוגוסטן ניקולא ז'ילבר, ונקראה על שמו. ההפרעה קיימת אצל כ-5% מהאוכלוסייה. תסמונת קריגלר נג'ר ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הרטי לוויטס

הרטי לוויטס (בספרדית: Herty Lewites‏; 24 בדצמבר 1939 – 2 ביולי 2006) היה מהפכן ופוליטיקאי ניקרגואי ממוצא יהודי. לוויטס כיהן כראש העיר מנגואה והיה מועמד לנשיאות בבחירות בשנת 2006 עד שמת במפתיע. לוויטס נולד בשכונת סן פליפה בעיר חינוטפה שבניקרגואה לאב יהודי מפולין ולאם קתולית בת המקום. הצטרף למאבק נגד הדיקטטור סומוזה ב-1958, ובעקבות זאת נאלצו הוא ואביו לצאת לגלות. לוויטס זכה לחזור לארצו לאחר החנינה הכללית שהעניק הנשיא רנה שיק, אך אביו לא נכלל בחנינה ולוויטס קיבל על עצמו את ניהול עסקי המשפחה. ב-1967 הוגלה שוב, וב-1969 הצטרף לחזית הסנדיניסטית. תפקידו בחזית היה ניהול קשרי החוץ והשגת נשק, בעיקר בקובה, בארצות הברית ובמדינות מרכז אמריקה. ב-1977 נהרג אחיו ישראל לוויטס בפעילות צבאית של החזית הסנדיניסטית. לאחר ניצחון החזית ב-1979 נעשה לוויטס שר התיירות, תפקיד שמילא עד ההפסד בבחירות 1990. לאחר מכן כיהן כציר באספה הלאומית, כחבר מועצת העיר מנגואה, מטעם מפלגה עצמאית, וכראש העירייה (2001–2004) של מנגואה, מטעם הסנדיניסטים. ב-2005 קרא לוויטס תיגר על מנהיגותו רבת השנים של דניאל אורטגה בחזית הסנדיניסטית, דבר שהוביל לסילוקו מן המפלגה. לוויטס הקים את "התנועה להצלת הרעיון הסנדיניסטי" ובתמיכת מספר מפלגות נוספות מן השמאל-מרכז התכוון להתמודד בבחירות לנשיאות בנובמבר 2006. ב-2 ביולי 2006 נפטר לוויטס מהתקף לב. ערך זה הוא קצרמר בנושא פוליטיקאים ובנושא אמריקה המרכזית. אתם מוזמנים לתרום לוויקיפדיה ולהרחיב אותו.
מחוז פיזולי

מחוז פיזולי (באזרית: Füzuli rayonu) הוא מחוז באזרבייג'ן. הוא נקרא על שם המשורר האזרביג'אני מוחמד בן סולימאן. בירתה הרשמית היא העיר פיזולי, אולם כתוצאה מסכסוך נגורנו קרבאך, הבירה הזמנית של המחוז היא העיר הורדיז. החלק המערבי של המחוז, כולל הבירה, נשלטה על ידי הרפובליקה של ארטזאק שהוכרזה כחלק ממחוז הדרוט, מאז מלחמת נגורנו-קרבאך. הורדיז הפכה למרכז המנהלי הזמני של פיזולי, בעקבות כיבושה בידי הכוחות הארמנים ב-23 באוגוסט 1993. ב-17 באוקטובר 2020 הוכרז כי רוב החלק הכבוש של הרובע כולל הבירה פיזולי נכבש מחדש על ידי אזרבייג'ן. ב-20 באוקטובר 2020 הודיעה ממשלת אזרבייג'ן על כיבושם מחדש של הכפרים דורדצ'ינר, כורדלאר, יוכארי עבדוררהמנלי, גרגהאבזר, אשאגי ויסאלי ויוכרי אייבסאנלי מהכוחות הארמניים. על פי הדיווחים, שישה כפרים נוספים (ג'ג'אגוזלו, אשאג'י סיידהמדלי, זרגר, מולוואלי, יוכארי רפדינלי, אשאגי רפדינלי) נפתחו מחדש בין התאריכים 21-22 באוקטובר. פליטים מנגורנו-קרבאך ומהאזורים הסובבים הועברו לפיזולי מיישובי האוהלים ברחבי הארץ כדי לחיות בבתים חדשים שבנתה הממשלה. מדיה וקבצים בנושא מחוז פיזולי בוויקישיתוף אתר האינטרנט הרשמי של מחוז פיזולי (באזרית) כיום מעריכים שאוכלוסיית המחוז היא כ-140,900 תושבים @azpresident (17 באוקטובר 2020). "העיר פוזולי וכמה כפרים נוספים שוחררו!" (Tweet) – via Twitter. {{cite web}}: (עזרה) "הנשיא אילהם אלייב: עיר וששת כפרי המחוז זנגילן ו-18 כפרים ממחוז פוזולי, ג'ברייל וחוג'ובנד שוחררו". מנהלת החדשות של אזרבייג'אן. נבדק ב-2020-10-21. "הנשיא אילהם אלייב: צבא אזרבייג'ן שחרר 3 כפרים במחוז פוזולי ו-4 כפרים במחוז ג'בריאל". משרד ההגנה של אזרבייג'ן (באנגלית). נבדק ב-2020-10-22. "הנשיא אילהם אלייב: צבא אזרבייג'ן שחרר 3 כפרים במחוז פוזולי ו-5 כפרים במחוז ג'בריאל". מנהלת החדשות של אזרבייג'ן. נבדק ב-2020-10-23. "אזרבייג'ן: חיים בשדה הקרב". Eurasia.net. 2007-07-05. נבדק ב-2010-10-07.
יאסוג'י אוקאמורה

יפן זהו שם יפני; שם המשפחה הוא אוקאמורה. גנרל יָאסוּגִ'י אוֹקָאמוּרָה (ביפנית: 岡村 寧次;‏ 15 במאי 1884 – 2 בספטמבר 1966) היה מבין החשובים והמשפיעים במנהיגי הצבא היפני הקיסרי בזמן מלחמת סין–יפן השנייה והמערכה באסיה ובאוקיינוס השקט. פיקד על מבצעים כגון הקרב על ווהאן, הקרב הראשון על צ'אנגשה ומבצע איצ'י-גו. לאחר כניעת האימפריה היפנית הוא הועמד לדין בבית הדין הבינלאומי הצבאי למזרח הרחוק ונמצא נקי מאשמה. מאוחר יותר שימש כיועץ צבאי לרפובליקה הסינית במהלך מלחמת האזרחים הסינית ומאוחר יותר לאחר נסיגתה אל טאיוואן. יאסוג'י אוקמורה נולד בטוקיו, האימפריה היפנית בתקופת מייג'י. הוא למד באוניברסיטת ואסדה בשנת 1897, בבית הספר הצבאי לצעירים של טוקיו ובבית הספר לצעירים המרכזי של הצבא היפני הקיסרי בשנת 1898. לאחר מכן למד באקדמיה הצבאית משנת 1900 עד 1904. בראשית שנות העשרים של המאה העשרים היה מדריך באקדמיית הצבא היפנית והיה אחראי על הצוערים הסיניים והמועמדים לקצונה במשך כמה שנים. בתפקיד זה ערך היכרות אישית ומקצועית עם כמה קצינים בכירים עתידיים בצבא סין, שבעתיד יילחמו כנגדו במלחמת סין–יפן השנייה. הוא הוצב בסין כסגן ראש המטה של צבא המשלחות בשנגחאי וצבא קוואנטונג בין השנים 1932–1933. הוא הועלה לדרגת לוטננט קולונל בשנת 1936 ומונה למפקד האוגדה השנייה של חיל הרגלים היפני. בשנת 1938 מונה למפקד הארמייה ה-11 והשתתף במספר קרבות בסין, בכללם קרבות מפתח כמו הקרב על ווהאן, הקרב על נאנצ'אנג והקרב הראשון על צ'אנגשה, בו הפסיד הצבא היפני לראשונה לכוחות הסינים. באפריל 1940 הועלה לדרגת גנרל, ואחרי שלושה חודשים מונה למפקד כוח אזור צפון סין. בדצמבר 1941 החל אוקמורה להשתמש בטקטיקת האדמה החרוכה. כתוצאה משימוש בטקטיקה זו, חייליו של אוקאמורה היו אחראים להריגתם של למעלה משני מיליון סינים, בעיקר לוחמי גרילה אשר פגעו בהתקדמות היפנית בחביי ובשאנדונג. בשנת 1944 היה אוקאמורה למפקד הארמייה השישית במהלך מבצע איצ'י-גו. מאוחר יותר באותה השנה מונה למפקד צבא המשלחות בסין. בסוף מלחמת העולם השנייה ייצג אוקאמורה את יפן בטקס כניעת האימפריה היפנית הרשמי בנאנג'ינג ב-9 בספטמבר 1945. הוא קיבל הוראה להיכנע ב-15 באוגוסט וחמישה ימים לאחר מכן הורה לכלל היחידות בפיקודו לשתף פעולה עם צבא הלאומנים הסינים ולהתנגד לכל פעילות של המפלגה הקומוניסטית של סין. למרות השימוש בכלי נשק כימיים במהלך המלחמה וההרג חסר ההבחנה של אזרחים סינים, אוקאמורה לא הואשם בפשעי מלחמה כלשהם, שכן היו אלו פקודות שקיבל מהממונים עליו. לאחר שנמצא חף מפשע, מינה אותה מנהיג הקוומינטנג, צ'יאנג קאי שק כיועץ צבאי. אוקאמורה שימש בתפקיד זה למשך 10 שנים לפני שחזר ליפן ובתפקידו תרם לצבא הלאומי המהפכני במהלך מלחמת האזרחים הסינית, משבר מצרי טאיוואן הראשון ומשבר מצרי טאיוואן השני. הוא נפטר בשנת 1966 בגיל 82. מלחמת העולם השנייה, אנטוני ביוור מדיה וקבצים בנושא יאסוג'י אוקאמורה בוויקישיתוף יאסוג'י אוקאמורה, באתר מלחמת העולם השנייה